Rikunarita-ORG/Wikinium huggingface dataset:
# நியூ லைன் சினிமா

நியூ லைன் சினிமா தயாரிப்புகள் இங்க்
New Line Cinema Productions Inc.|  |
| வகை | வார்னர் புரோஸ். |
| நிறுவுகை | 1967 (1967) |
| நிறுவனர்(கள்) | இராபர்ட் சேய் |
| தலைமையகம் | 116 என் இராபர்ட்சன் பொலெவார்ட் லாஸ் ஏஞ்சலஸ், கலிஃபோர்னியா 90048 |
| முதன்மை நபர்கள் | டோபி எம்மர்ஸ்மித் (தலைவர் / COO) |
| தொழில்துறை | திரைப்பட வினியோகம் திரைப்படத் தயாரிப்பு திரைப்பட விற்பனை வீட்டு காணொளி நிகழ்பட ஆட்டம் |
| உற்பத்திகள் | திரைப்படம் |
| உரிமையாளர்கள் | டைம் வார்னர் |
| தாய் நிறுவனம் | வார்னர் புரோஸ். |

நியூ லைன் சினிமா தயாரிப்புகள் இங்க்* (ஆங்கிலம்: *New Line Film Productions Inc.*)**, பொதுவாக **நியூ லைன் சினிமா** என்று அழைக்கப்படுவது, ஒரு அமெரிக்கத் திரைப்பட தயாரிப்பு நிறுவனமாகும். 1967-இல் இராபர்ட் சேய் ஆல் திரைப்பட வினியோக நிறுவனமாக ஆரம்பிக்கப்பட்டு பின்னர் தனிப்பட்ட திரைப்படத் தயாரிப்பு நிறுவனமாக மாறியது. வார்னர் புரோஸ். நிறுவனத்துடன் 2008-இல் இணைந்தது.

## மேற்கோள்கள்

## வெளியிணைப்புகள்

* நியூ லைன் சினிமா ஐ.எம்.டி.பி இணையத்தளத்தில்
* நியூ லைன் சினிமாவின் நாற்பதாவது ஆண்டு விழா பரணிடப்பட்டது 2007-12-11 at the வந்தவழி இயந்திரம்
* நியூ லைன் சினிமா - சிறப்பு தயாரிப்புகள் பரணிடப்பட்டது 2013-05-05 at the வந்தவழி இயந்திரம்
# பாரிஸ் நவீனக் கலை அருங்காட்சியகம்

பாரிஸ் நவீனக் கலை அருங்காட்சியகம்|  |
| நிறுவப்பட்டது | ஜூன் 9, 1947 |
| அமைவிடம் | செண்டர் பொம்பிடு, பிளேஸ் ஜியார்ஜிஸ் பொம்பிடு, 75004 பாரிஸ் மற்றும் செண்டர் பொம்பிடு-மெட்ஜ், ஹ்யூமன் ரைட்ஸ் ஸ்கியர், 57000 மெட்ஜ். |
| வகை | கலை அருங்காட்சியகம் |
| வருனர்களின் எண்ணிக்கை | 3,745,000 (2013) தகுதி நிலை; உலக அளவில் 9வது இடம் (2013) |
| இயக்குனர் | Alfred Pacquement |
| பொது போக்குவரத்து அணுகல் | Rambuteau, Hôtel de Ville |
| வலைத்தளம் | centrepompidou.fr |

**பாரிஸ் நவீனக் கலை அருங்காட்சியகம்** ( Musée National d'Art Moderne National Museum of Modern Art) என்பது பிரான்ஸ் நாட்டின் தலைநகரான பாரிசில் அமைந்துள்ள நவீன கலை அருங்காட்சியகம் ஆகும். இது அருங்காட்சியகம் என்பதைவிட அனைத்து கலைகளுக்குமான மையமாக விளங்குகிறது.
இக்கட்டத்தின் மூன்றாவது மாடியில்தான் நவீன கலை அருங்காட்சியகம் உள்ளது. ஓவியங்கள் சிற்பங்கள் போன்றவை காட்சிக்கு வைக்கப்பட்டுள்ளன. அதுமட்டுமல்லாது அசைவுரு படிமங்களைக் கொண்ட காணொளி காட்சிகளும் படைப்புகளாக வைக்கப்பட்டுள்ளன.

## குறிப்புகள்
# ஆளுநர்

**ஆளுநர்** (*Governor*) என்றால் ஆட்சி செய்பவர் என்ற பொருள் ஆகும். ஆளுநர் என்ற சொல் gouverneur (of French language) என்ற பிரெஞ்சு மொழிச் சொல்லிலிருந்து பிறந்த governor என்ற ஆங்கிலச் சொல்லுக்கு இணையான தமிழ்ச் சொல்லாகும். பொதுவாக ஆளுநர் என்பவர் இறையாண்மைக்கு உட்படாத அரசு ஒன்றின் அதன் அரசுத்தலைவருக்குக் கீழ் செயல்படும் நிருவாக அதிகாரி ஆவார். கூட்டமைப்பு அரசொன்றில் ஆளுநர் ஒருவர் அரசினால் நியமிக்கப்படலாம் அல்லது மக்களால் அல்லது அரசு உறுப்பினர்களால் தெர்ந்தெடுக்கப்படலாம்.

## இந்தியாவில் ஆளுநர்

இந்தியத் தலைமை ஆளுநர் (Governor-General of India), அல்லது 1858 முதல் 1947 வரை விடுதலைக்கு முந்தைய பிரித்தானிய இந்தியாவில் இந்தியத் தலைமை ஆளுநர் (Viceroy and Governor-General of India) இந்தியாவில் பிரித்தானிய நிருவாகத்தின் சார்பாளராகவும் அரசுத் தலைவராகவும் செயல்பட்டார். இந்திய விடுதலைக்குப் பின்னர் இந்திய அரசரின் சார்பாளராகவும் பணிவழிப்படி நாட்டுத் தலைவராகவும் விளங்கினார். இப்பதவி 1773-இல் கொல்கத்தாவிலிருந்த வில்லியம் கோட்டையின் பிரித்தானிய மாநில தலைமை ஆளுநராக உருவாக்கப்பட்டது. துவக்கத்தில் வில்லியம் கோட்டைக்கு மட்டுமே ஆட்சியுரிமை பெற்ற தலைமை ஆளுநர் பின்னர் மற்ற கிழக்கிந்திய நிறுவன அதிகாரிகளை மேற்பார்வையிடும் அதிகாரம் பெற்றார். அனைத்து பிரித்தானிய இந்தியாவிற்குமான முழுமையான அதிகாரம் 1833-ஆம் ஆண்டில் வழங்கப்பட்ட பின்னர் இந்தியத் தலைமை ஆளுநர் என அறியப்பட்டார்.

இந்திய அரசியலில் ஆளுநர் என்ற சொல், இந்தியக் குடியரசுத் தலைவரைப் போல் மாநில அளவில் உள்ள ஒரு ஆட்சி செய்பவரைக் குறிக்கிறது. இந்திய அரசியலமைப்புச் சட்ட விதி 153-ன் படி ஒவ்வொரு மாநிலத்திற்கும் ஒரு ஆளுநர் இருப்பார். இந்த விதி, ஒரே ஒரு நபர் இரண்டு அல்லது இரண்டிற்கும் மேற்பட்ட மாநிலங்களில் ஆளுநராக இருக்க முடியும் என்பதைக் கட்டுப்படுத்தாது. இந்தியாவில் உள்ள மாநிலங்களில், பொதுவாக, நடுவண் அரசு எடுக்கும் முடிவின் படி இந்தியக் குடியரசுத் தலைவரால் பணியமர்த்தப்படும் இந்த ஆளுநரே அந்தந்த மாநிலங்களின் தலைவர் ஆவார். ஆளுநருக்கு, அவர் பதவி ஏற்கும் மாநிலத்தில் உள்ள உயர் நீதி மன்றத் தலைமை நீதிபதி பதவிப்பொறுப்பு செய்து வைப்பார். அவர் இல்லாத போது அவருக்கு அடுத்த நிலையில் உள்ள அல்லது மாநிலத்தில் உள்ள மூத்த நீதிபதி பதவிப்பொறுப்பு செய்து வைப்பார்.

## மேற்கோள்கள்
# பெப்சி

| பெப்சி-கோலா |
| --- |
|  |
| வகை | கோலா |
| உற்பத்தி | பெப்சிகோலா நிறுவனம் |
| மூல நாடு |  ஐக்கிய அமெரிக்கா |
| அறிமுகம் | 1903 |
| சார்பு உற்பத்தி | கொகா கோலா,RC Cola |

**பெப்சி (Pepsi)** உலகின் பிரபலமான கோலா மென்பானங்களில் ஒன்றாகும். இது பெப்சிகோ நிறுவனத்தால் உற்பத்தி செய்யப்பட்டு உலகெங்கும் விற்பனையாகிறது. Caleb Bradham என்பவரால் 1890களில் தயாரிக்கப்பட்ட இப்பானம் 1898 ஆகஸ்ட் 28 அன்று பெப்சி எனப் பெயரிடப்பட்டது.

## வரலாறு

அமெரிக்காவின் வடக்கு கரோலினா பகுதியில் காலேப் பிராட்ஹாம் என்னும் மருத்துவர் இருந்தார்.பல சோதனைகளை செய்து1993-இல் பிராட்ஸ் டிரிங் (Brad's drink) என்று தன் பெயர் கொண்ட பானத்தை அறிமுகம் செய்தார். ஐந்து ஆண்டு கடும் முயற்சி, பானம் மக்களிடம் எடுபடவில்லை. கொக்கோ கோலா பானியில் 1898இல் தன் பானத்துக்கு பெப்சி கோலா என்று பெயர் மாற்றினார். அடுத்த 30ஆண்டுகள் பெப்சி கோலாவுக்கு சோதனையான காலம். 1923,1931,1933, ஆகிய மூன்று ஆண்டுகளும் நிறுவனம் திவாலானது. புதிய முதலாளிகள் கையில் மறு பிறப்பெடுத்தது.

## திருப்பு முணை

1929 முதல் 1942 வரை, அமெரிக்காவில் பொருளாதார வீழ்ச்சி அப்போது ஆறரை அவுன்ஸ் கொண்ட போத்தல்களில் கொக்கோ கோலா விற்பனை ஆகிவந்தது. ஒரு போத்தல் விலை ஒரு நிக்கல் (1டாலருக்கு 20 நிக்கல்கள்) அதே ஒரு நிக்கலுக்கு 12 ஆவுன்ஸ் போத்தலை பெப்சி அறிமுகப்படுத்தியது. பொருளாதார வீழ்ச்சி காலத்தில் கொக்கோ கோலா-வின் விலையில் பாதிவிலையில் பெப்சிகிடைத்ததால், ஏராளமானோர் கொக்கோ கோலாவிலிருந்து பெப்சிக்கு மாறினர். கொக்கோ கோலா சுதாரிப்பதற்குள், இக்கால கட்டத்தில் பெப்சியின் சுவைக்கு பலர் பழகிவிட்டனர். அதன் பிறகு பெப்சி கொக்கோ கோலாவுக்கு இணையாக வளர்ந்துவிட்டது.,

## இயற்கை வளங்களை உறிஞ்சுதல்

தமிழக சூழிலில் தாமிர பரணி ஆற்றின் நீரை 99 ஆண்டுகளுக்கு குத்தகை எடுத்துள்ளது. இதற்கு இந்நிறுவனம் அளித்துள்ள குத்தகைத் தொகை வெறும் ரூ. 3600 மட்டுமே.

## இவற்றையும் பார்க்கவும்

* கொகா கோலா
* மெக்கா கோலா

## மேற்கோள்கள்

## வெளி இணைப்புகள்

* பெப்சி வலைத்தளம்
# டீன் மார்டின்

**டீன் மார்டின்** என்பவர் ஒரு அமெரிக்கத் திரைப்பட நடிகர் ஆவார். இவர் ரியோ பிராவோ போன்ற திரைப்படங்களில் நடித்துள்ளார். இவர் அமெரிக்காவின் ஒகாயோ மாகாணத்தில் சூன் 7, 1917 அன்று பிறந்தார். இவர் இத்தாலிய மூதாதையர்களைக் கொண்டிருந்தார். "த கிங் ஆப் கூல்" (The King of Cool) என்று அழைக்கப்பட்டார்.

## வாழ்க்கை

இவர் டினோ பால் குரோசெட்டி என்ற இயற்பெயருடன் அமெரிக்காவின் ஒகாயோ மாகாணத்தில் பிறந்தார். இவாது தந்தை முடிதிருத்துபவர் ஆவார். இவரது தாய்மொழி இத்தாலிய மொழி ஆகும். ஐந்து வயதுக்குப் பின்னரே இவர் ஆங்கிலம் பேச ஆரம்பித்தார்.

## உடல்நலக்குறைவு மற்றும் இறப்பு

மார்டினுக்கு புகைபிடிக்கும் பழக்கம் அதிகமாக இருந்ததால் நுரையீரல் புற்றுநோய் ஏற்பட்டது. செப்டம்பர் 1993ஆம் ஆண்டு ஆயுளை நீட்டிக்க அறுவை சிகிச்சை தேவைப்படும் என்று மருத்துவமனை கூறியபோது மார்டின் அதற்கு மறுத்துவிட்டார். 1995ஆம் ஆண்டு ஆரம்பத்தில் பொதுவாழ்க்கையில் இருந்து மார்டின் விலகினார். 1995ஆம் ஆண்டு கிறிஸ்துமஸ் தினத்தன்று 78 வயதில் இறந்தார். தன் தாய் இறந்து 29 ஆண்டுகளுக்குப் பிறகு அதே நாள் கிட்டத்தட்ட அதே நேரத்திற்கு இவரும் இறந்தார்.

ரியோ பிராவோவில் மார்டின்
## உசாத்துணை
# சுகுமி

| சுகுமி Sukhumi
სოხუმი, Аҟәаசொகுமி, ஆக்வா |
| --- |
|  |
|  சின்னம் |
|  அப்காசியாவில் சுகுமியின் அமைவிடம் |
| Country | சியார்சியா |
| பகுதியாக அங்கீகரிக்கப்பட்ட நாடு | அப்காசியா |
| குடியேற்றம் | கிமு 6-ஆம் நூற்றாண்டு |
| நகரவாக்கம் | 1848 |
| அரசு |
|  • நகர முதல்வர் | அத்குர் கராசியா |
| பரப்பளவு |
|  • மொத்தம் | 27 km2 (10 sq mi) |
| உயர் புள்ளி | 140 m (460 ft) |
| தாழ் புள்ளி | 5 m (16 ft) |
| மக்கள்தொகை  (2011) |
|  • மொத்தம் | 62,914 |
|  • அடர்த்தி | 2,300/km2 (6,000/sq mi) |
| நேர வலயம் | ஒசநே+4 (மாஸ்கோ நேரம்) |
| அஞ்சல் குறியீடு | 384900 |
| இடக் குறியீடு | +7 840 22x-xx-xx |
| வாகனப் பதிவு | ABH |
| இணையதளம் | www.sukhumcity.ru |

**சுகுமி** (*Sukhumi* அல்லது *Sokhumi*, உருசியம்: Сухум, *சுகும்*) மேற்கு சியார்சியாவின் நகரமும், கருங்கடல் பகுதியில் உள்ள சர்ச்சைக்குரிய அப்காசியாவின் தலைநகரமும் ஆகும். 1990களின் ஆரம்பத்தில் இடம்பெற்ற சியார்சிய-அப்காசியப் பிரச்சினையில் இந்நகரம் பெரிதும் பாதிப்படைந்திருந்தது.

சுகுமி நகரம் கருங்கடலின் கிழக்குக் கரையில் அமைந்துள்ளது. துறைமுகமாகவும், முக்கிய தொடருந்து சந்தியாகவும் செயல்படும் சுகுமி ஒரு முக்கிய சுற்றுலாத் தலமும் ஆகும். கடற்கரைகள், உடல்நல நிலையங்கள், கனிம மருத்துவ நீரூற்றுகள், கொண்ட இந்நகர் வெப்பமண்டலங்களின் ஒரப்பகுதிகளைச் சார்ந்த காலநிலையைக் கொண்டது. இங்குள்ள தாவரவியல் பூங்கா 1840 ஆம் ஆண்டில் நிறுவப்பட்டது.

அப்காசிய அரசுப் பல்கலைக்கழகம், சுகும் திறந்த கல்விக்கழகம் ஆகிய அறிவியல் ஆய்வுக் கல்வி நிலையங்கள் இங்குள்ளன. 1945 ம்தல் 1954 வரை இங்குள்ள இலத்திரனியற்பியல் ஆய்வுகூடம் சோவியத் அணுவாயுதங்கள் தயாரிப்பில் ஈடுபட்டிருந்தன.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 சுகுமி
என்பதில் ஊடகங்கள் உள்ளன.

* GigaCatholic for the titular see, linking to incumbent biographies
* UNOMIG photo gallery of Sukhumi பரணிடப்பட்டது 2008-01-25 at the வந்தவழி இயந்திரம்
* Suhumi webcam
* News from FM Radio Abkhazia பரணிடப்பட்டது 2018-11-02 at the வந்தவழி இயந்திரம்
# பவேரிய மொழி

| Austro-Bavarian |
| --- |
| Boarisch |
| பிராந்தியம் |  ஆஸ்திரியா  செருமனி,  பவேரியா  இத்தாலி,  Bolzano-Bozen |
| தாய் மொழியாகப் பேசுபவர்கள் | 12 million  (*date missing*) |
| மொழிக் குடும்பம் | Indo-European
* Germanic
	+ West Germanic
		- High German
			* Upper German
				+ **Austro-Bavarian**
 |
| மொழிக் குறியீடுகள் |
| ISO 639-2 | gem |
| ISO 639-3 | bar |
| Location map of Austro-Bavarian |

**பவேரிய மொழி** என்பது இந்தோ ஐரோப்பிய மொழிகளின் கீழ்வரும் செருமானிய மொழிக்குடும்பத்தைச் சேர்ந்த ஒரு மொழி ஆகும். இம்மொழி இத்தாலி, செருமனி, பவேரியா போன்ற நாடுகளில் பேசப்படுகிறது. இம்மொழி ஏறத்தாழ பன்னிரண்டு மில்லியன் மக்களால் பேசப்படுகிறது.
# வரைகலைஞர்

வரைகலைகள் மூலம் கருத்து வெளிப்பாட்டை உருவாக்குகின்ற கலைஞர்கள் **வரைகலைஞர்** ஆவர். பொதுவாக, வரைகலைஞர் பொருள் வரைகலையின் கட்டுமானம் மீது தனித்தன்மையை உருவாக்குபவர்கள் என அறியப்படுகின்றனர். நடைமுறையில், தொட்டுணரக்கூடிய அல்லது தொட்டுணர முடியாத பொருட்களான ஆடை உற்பத்திப் பொருட்கள், நடைமுறைகள், சட்டங்கள், விளையாட்டுக்கள், வரைபடங்கள் போன்றவற்றை வடிவமைப்பவர்கள் வரைகலைஞர் ஆவர்.

## உசாத்துணை